नेशनल डेस्क: दिल्ली के एक पुलिसकर्मी के बेटे द्वारा लड़की की कथित तौर पर बुरी तरह से पिटाई करने वाली घटना के संबंध में दो लोगों को गिरफ्तार किया गया है। पुलिस ने बताया कि आरोपियों की पहचान 24 वर्षीय अली हसन और 30 वर्षीय राजेश के तौर पर हुई है। हसन हस्तसाल मार्ग पर बने एक कॉल सेंटर का मालिक है, जहां पिटाई का वायरल वीडियो कथित तौर पर शूट किया गया और दूसरा आरोपी राजेश उसी कॉल सेंटर में चपरासी का काम करता है।